Slovenska kronika, 5.12.2016


Naslov: Prenovljena postavitev Pleterske zbirke v GBJ
Napoved za voditelja:

V kostanjeviški Galeriji Božidar Jakac se lahko pohvalijo, da imajo na ogled kar 11 stalnih razstav. Med njimi so v glavnem dela sodobnejših slovenskih avtorjev od Franceta Goršeta do Bogdana Borčiča. Najdragocenejša in edina zbirka, ki ni v lasti galerije, pa je Pleterska zbirka starih evropskih mojstrov iz 17. in 18. stoletja. Ta je v lasti Kartuzije Pleterje, kartuzijanom pa so jih leta 1904 prinesli bosservillski menihi iz francoske Lorene.

H1: Pleterska zbirka evropskih mojstrov je bila deležna že tretje obnove
H2: Gre za 46 olj, na katerih prevladuje religiozna tematika
H3: Prihodnje leto bi radi izdali monografijo o tej zbirki

T- Iz Kostanjevice na Krki GORAN ROVAN /

X- Snemalec in montažer Miloš Šantek /

Pleterska zbirka je bila od prve postavitve v Kostanjevici v letu 1977 že večkrat obnovljena. Tokratna posodobitev je že tretja, zbirki pa so zdaj dodali še dve sliki.

T- GORAN MILOVANOVIĆ /
X- direktor Galerije Božidar Jakac Kostanjevica na Krki /

»Zlo veliko smo naredili na varnosti del. Seveda smo preuredili cel svetlobni park. Poskušali smo uredit tudi ogrevanje, nekaj nam je uspelo v tej smeri. Mislim, da je postavitev sodobna in gre v trend s časom.«
Avtorji Pleterske zbirke so iz Francije, Italije, Nemčije nekateri so tudi flamski. Večino avtorjev še niso odkrili, upajo, da jim bo to uspelo kmalu, saj bi radi prihodnje leto izdali monografijo o tej zbirki. V galeriji Božidar Jakac pa želijo nadaljevali tudi z dolgoletno obnovo nekdanjega cistercijanskega samostana.
T- GORAN MILOVANOVIĆ /
X- direktor Galerije Božidar Jakac Kostanjevica na Krki /

»Še z nekimi varnostnimi sistemi in pa sistemom prezračevanja. Potem bomo pa počasi do leta 20 skušali urediti še dvigalo, urediti še spodnji prostor, mogoče tudi uspeti odpret turn, ki bi bil verjetno zanimiv za obiskovalce, ker omogoča lep razgled na samo Kostanjevico na Krki.«
Seveda je dokončanje obnove v rokah ministrstva za kulturo, ki jim odmerja denar zanjo. Ker ta traja že desetletja, bi bil že skrajni čas, da jo enkrat res zaključijo.

